b'\n_START_ARTICLE_\nLyefjell\n_START_SECTION_\nStedet\n_START_PARAGRAPH_\nFeltet ble etablert p\xc3\xa5 begynnelsen av 1980-tallet. Hensikten var at nybygging rundt Bryne ikke skulle g\xc3\xa5 ut over verdifullt flatt jordbruksomr\xc3\xa5de. Det er kjent for \xc3\xa5 ha s\xc3\xa6rdeles god utsikt over J\xc3\xa6ren og kyststripa langs j\xc3\xa6rkysten._NEWLINE_Lyefjell har den korteste historien av tettstedene i Time. F\xc3\xb8rst\xc2\xa0p\xc3\xa5 slutten av 1970-tallet startet boligutbyggingen i dette omr\xc3\xa5det\xc2\xa0av kommunen.\xc2\xa0I dag er det 700 husstander p\xc3\xa5 Lyefjell. Tar vi med Vestly og de n\xc3\xa6rmeste bygdene, har denne delen av Time 2900 innbyggere._NEWLINE_P\xc3\xa5 feltet ligger barneskolen Lye skole, Lye ungdomsskole, tre st\xc3\xb8rre barnehager (Lyefjell barnehage, Monsanuten barnehage og Ragnast\xc3\xb8lsberget barnehaget, sammen med flere mindre familiebarnehager. I tillegg er det idrettshall,\xc2\xa0idrettsanlegg med gressbane, friidrettsanlegg, eget idrettslag, fritidsklubb, mekkeklubb, bilverksted, gatekj\xc3\xb8kken, dagligvarebutikk\xc2\xa0og\xc2\xa0forsamlingshus. _NEWLINE_Lyefjell blir ofte omtalt som bare Lye. Lye er ogs\xc3\xa5 navnet p\xc3\xa5 en del av det omr\xc3\xa5det som ligger nedenfor fjellsida._NEWLINE_Time prestegjeld het tidligere Lye prestegjeld og omfattet deler av Gjesdal. Forfatteren Jens Zetlitz var peronsalkapellan i Lye prestegjeld 1790-1804 og diktet mange av sine mest kjente sanger her.'